​মেহরাব হোসেন জুনিয়র। জাতীয় দলে উপেক্ষিত এই ক্রিকেটার এখনো ঘরোয়া ক্রিকেট খেলছেন দিব্যি। তবে শনিবার মিরপুর স্টেডিয়ামে তিনি আসলেন মাথায় লাল হ্যাট, সাদা শার্ট-কালো প্যান্টের সঙ্গে কালো টাই—ঠিক কেতাদুরস্ত পোশাকে। আর এই পোশাকে মেহরাবকে দেখে চমকেই উঠলেন সাকিব আল হাসান! অবশ্য পোশাকের কারণে নয়, সাকিব চমকে উঠেছেন মেহরাবের নতুন ভূমিকা দেখে! ‘ছোট’ মেহরাব আজ মাঠে এসেছেন ধারাভাষ্য দিতে। এখনো আনুষ্ঠানিকভাবে অবসরে না যাওয়া এই ক্রিকেটারের নবরূপ দেখে খানিকটা রসিকতা করলেন মাশরাফি বিন মুর্তজাও। অবশ্য পরে দুজনের অভিনন্দনেই সিক্ত হয়েছেন।